《送伯寿兄之官上虞》
宋代·喻良能

平生艺苑笔同耕，兄弟须知似友生。
三载方寻夜雨约，六旬又友越中行。
举杯不学销魂别，侧耳惟听报政声。
从此西冈数登眺，白云飞处总关情。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。